Diari Oficial de la Generalitat Valenciana


Sumari del DOGV 8673, del 08-11-2019 (2019/9753)

Informació pública de la cancel·lació del programa de la unitat d'execució número 9 del sòl urbà del Pla general d'ordenació urbana.
------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9753


Data del document
:   16-09-2019

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * pla d'urbanisme
    * administració local

Informació pública de la cancel·lació del programa de la unitat d'execució número 9 del sòl urbà del Pla general d'ordenació urbana. [2019/9753]  
El Ple de l'Ajuntament, en la sessió del dia 25 de juliol de 2019, en relació amb el procediment que se segueix per a la resolució del Programa d'actuació integrada de la unitat d'execució 9 de sòl urbà del Pla general d'ordenació urbana de Villena, ha adoptat l'acord que, en la part dispositiva, estableix:  
«Primer. Resoldre l'adjudicació del Programa d'actuació integrada per al desenvolupament del Pla de reforma interior de la unitat d'execució número 9, de sòl urbà, del Pla general d'ordenació urbana de Villena, segons l'acord adoptat pel Ple municipal en la sessió del dia 24 de juny de 2004, havent-se formalitzat l'oportú conveni urbanístic el 4 d'agost de 2008. L'agent urbanitzador designat en el seu moment, amb el qual s'ha seguit aquest procediment de resolució, és la mercantil Urbanizadora de la Costa Blanca, SL, CIF E73372716, amb domicili social a Elda, carrer de Pi i Margall, 42, baix.  
  
  
Segon. Declarar la caducitat del Programa d'actuació integrada del Pla de reforma d'interior de la unitat d'execució 9, de sòl urbà del PGOU, aprovat per l'acord plenari expressat en l'apartat anterior; aprovació que va quedar posteriorment validada amb l'aprovació del planejament urbanístic del sector, pla de reforma interior i document d'homologació, definitivament aprovats, amb el previ acord favorable adoptat per la Comissió Territorial d'Urbanisme d'Alacant, d'11 de maig de 2017, per mitjà de la Resolució del conseller de Medi Ambient, Aigua, Urbanisme i Habitatge de 28 d'abril de 2008.  
  
  
Tercer. Cancel·lar la programació de la unitat d'execució 9, de sòl urbà del Pla general d'ordenació urbana de Villena.  
  
Quart. Cancel·lar la garantia depositada per la mercantil Urbanizadora de la Costa Blanca, mitjançant un aval de l'entitat Caixa d'Estalvis de València, Castelló i Alacant, Bancaixa, per import de 179.604,95 euros, depositat en la Caixa Municipal, i ordenar-ne la devolució.  
  
Cinqué. Disposar la publicació d'aquest acord en el Diari Oficial de la Generalitat Valenciana, i notificar-lo a les persones interessades.  
  
  
Contra aquest acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1988, de 13 de juliol, es podran interposar els recursos següents:  
a) Amb caràcter potestatiu, un recurs de reposició davant del mateix òrgan que va dictar l'acte contra el qual es recorre, en el termini d'un mes, a comptar des de l'endemà de la inserció d'aquest anunci. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre. Si transcorre un mes des de l'endemà de la interposició, sense que haja sigut resolt, s'entendrà desestimat el recurs i es podrà interposar un recurs contenciós administratiu davant de la Sala Contenciosa Administrativa en el termini de sis mesos, a comptar des de l'endemà de la desestimació presumpta.  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la inserció d'aquest anunci. En cas d'optar pel recurs potestatiu de reposició, no es podrà interposar el recurs contenciós administratiu fins que aquell no siga resolt expressament o se n'haja produït la desestimació per silenci administratiu.  
Tot això sense perjudici de qualsevol altre recurs o acció que s'estime procedent.»  
  
Villena, 16 de setembre de 2019.- L'alcalde: Fulgencio J. Cerdán Barceló.